14/11/2013 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2014

Serán obxecto desta convocatoria os seguintes programas ou accións, poderase solicitar un só código e un só tipo de programa dos enmarcados en cada código. Poderán ser gastos subvencionables aqueles de carácter xeral da entidade (gastos de persoal e gastos correntes) que se adscriban directamente á realización da actividade ata un 13% dos custos directos da actividade. (Documentación da entidade que se ha cubrir na plataforma). - Programa formativo ou de sensibilización sobre a creación, consolidación e participación de mulleres nas organizacións e asociacións, así como sobre a importancia de que en igualdade de condicións as mulleres ocupen postos directivos e de responsabilidade, para unha participación mais activa da vida pública. - Programas e accións de dinamización das mulleres do medio rural para que participen da vida pública e dispoñan de espazos de encontro onde se traballe con perspectiva de xénero. - Programa e servizos de actividades de fomento da igualdade de xénero especialmente dirixidos a mulleres en situación de especial vulnerabilidade social como poden ser as que pertencen a minorías, emigrantes, inmigrantes, con diversidade funcional, que exercen a prostitución, reclusas e ex-reclusas, mulleres vítimas violencia de xénero” etc. - Programa de actividades de comprensión da maternidade como función social que incidan na necesidade de evitar os efectos negativos sobre os dereitos das mulleres en igualdade de oportunidades. - Programas formativos de mellora da empregabilidade das mulleres que inclúan itinerarios personalizados e/ou desenvolvan accións de acompañamento e/ou axuda á busca de emprego. Requisitos: - dirixidos a mulleres con especiais dificultades de inserción laboral ou en situacións marcadas pola desvantaxe social. - duración mínima 30h. - Programas de fomento do cooperativismo ou autoemprego, dirixido principalmente a mulleres do medio rural, en actividades vinculadas ás potencialidades da contorna, e a procura dun medio rural sustentable. - Programas e/ou servizos de conciliación. Requisitos: - Dirixido a nenas e nenos de ata 12 anos. - Ofrecerase fóra do horario escolar, en horario laboral e durante ou abarcando todos os períodos de vacacións. - Contará con persoal especializado para a realización de actividades e atencións. - Engadirá expresa e obrigatoriamente no seu contido/programa: a) O obxectivo de traballar conscientemente a transversalidade da igualdade de xénero. b) Actividades específicas do fomento da igualdade de xénero, preferentemente dedicadas á necesidade de que homes e mulleres actúen corresponsablemente nas funcións e tarefas domésticas e dos coidados familiares. No caso dos programas EI-1, EI-3 consideraranse compatibles solicitar como parte deles un servizo de conciliación. - Programas e/ou actividades de sensibilización, prevención e identificación da violencia de xénero en calquera das súas manifestacións, no ámbito comunitario. - Programas de intervención/tratamento integral coas mulleres vítimas de violencia de xénero e coas súas fillas e fillos e persoas dependentes delas. Os programas de sensibilización ou de actividades poden constar de campañas de sensibilización, charlas, xornadas, seminarios, congresos, publicidade, etc. Estes programas terán contidos de calidade e serán coherentes cos obxectivos das bases da convocatoria. Non serán subvencionables cursos sobre novas tecnoloxías e internet, actividades culturais e deportivas nin as actividades relacionadas co coidado, autocoidado ou promoción da saúde, por ter outros ámbitos de axudas e non ser conceptos que interese fomentar mediante esta convocatoria. No caso de que a entidade presente un proxecto igual ao desenvolto no ano anterior, terá que motivalo xustificando que é continuidade daquel ou ampliación, e que existe demanda na poboación á que vai dirixido. No caso de solicitar para o programa EV-2 presentarase o compromiso da entidade de información e coordinación co concello. Este compromiso reflectirase debidamente na memoria de xustificación. A Sección de Servizos Sociais poderá remitir as peticións ao programa correspondente dentro da mesma convocatoria cando se estime que a solicitude está mal presentada. No caso de que se estime que a petición encaixa noutra convocatoria da Sección de Servizos Sociais (FOAXE, FOIE, FOCVAA) poderá realizar o devandito cambio, previo consentimento da entidade interesada. Requisitos das entidades solicitantes e condicións específicas da convocatoria Ademais dos requisitos expresados no punto 5 das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático: Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado sinalado no impreso correspondente. A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: Para o cobramento da subvención as entidades deberán presentar unha conta xustificativa simplificada que comprenda a seguinte documentación: A Coruña, 5 de novembro de 2013 O presidente O secretario D. Diego Calvo Pouso José Luis Almau Supervía